WP, Haaie tops by nasionale wekeArgieffoto Die o.13’s se Cravenweek en die o.16’s se Grant Khomo-week is die afgelope naweek voltooi, met die Haaie (o.13’s) en die Westelike Provinsie (o.16) wat as die nie-amptelike kampioenspanne van die weke aangewys is. Die Haaie se laerskoolspan het die Streeptruie 26-24 in die hoofwedstryd van die o.13-week geklop, terwyl die Westelike Provinsie in Witrivier weer die bordjies in die o.16-hoofwedstryd verhang het, toe hulle die Haaie 34-10 getroef het. Alle aandag skuif nou na Bloemfontein waar die o.18-Cravenweek vandag begin. Die Cheetahs en die Haaie speel vandag om 15:40 in die dag se hoofwedstryd. Sewentien van die Vrystaatse spelers is uit Grey Kollege se geledere. Haaie 26-24 Westelike Provinsie Leeus 12-0 Blou Bulle Oostelike Provinsie 26-7 Griekwas Boland 71-5 Griffons Grens 40-17 Zimbabwe Namibië 20-17 Grens Platteland Luiperds 26-12 Vrystaat Westelike Provinsie 34-10 Haaie SWD Arende 46-20 Leeus Blou Bulle 44-43 Grens Vrystaat 45-12 Oostelike Provinsie Pumas 29-24 Griffons Boland 25-10 Luiperds Valke 35-12 Limpopo Blou Bulle Pumas XV-tal 28-25 Griekwas